text: Unge kæmpede om at blive de dygtigste håndværkere
  15 november 2016 kl. 16.35
  8. klasse-eleverne i Horsens og Hedensted kæmpede tirsdag om at være de dygtigste håndværkere.
  Skift dæk som en rigtig automekaniker, lav en rørføring som en rigtig blikkenslager, eller lav din egen dims i træ som en rigtig tømrer. Alt sammen på syv minutter. Det var udfordringen for udvalgte 8.klasseselever i dag i Horsens og Hedensted.
  Formålet var at finde de bedste regionale repræsentanter til DM i Skills for 8.klasser, som finder sted i januar næste år.
  74 hold stillede op, men kun fire hold gik videre. Det handler dog om meget mere end konkurrencen, for erhvervsuddannelserne vil gerne have flere elever.
  - Vi får eleverne ind og prøve at se, hvad erhvervsuddannelser er for noget. De har svært ved at visualisere det for sig, når de sidder ude i folkeskolerne, og hvis vi kan få dem inden for døren herude, så er målet jo, at vi gerne vil have flere til at vælge en erhvervsuddannelse, siger Jacob Mølbach Bismuth, der er uddannelsesleder ved Learnmark Horsens.
  Du kan se, hvem der vandt her:
  
  